Diari Oficial de la Generalitat Valenciana


Sumari del DOGV 7675, del 10-12-2015 (2015/9920)

RESOLUCIÓ de 30 de novembre de 2015, del conseller de Transparència, Responsabilitat Social, Participació i Cooperació, per la qual es determina la composició de la Comissió de Codificació Civil Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7675

Data del DOGV
:   10-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9920


Data del document
:   30-11-2015

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * Comissió de Codificació Civil Valenciana

RESOLUCIÓ de 30 de novembre de 2015, del conseller de Transparència, Responsabilitat Social, Participació i Cooperació, per la qual es determina la composició de la Comissió de Codificació Civil Valenciana. [2015/9920]  
La Comissió de Codificació Civil Valenciana va ser creada per mitjà del Decret 97/2004, d'11 de juny, del Consell, com un òrgan col·legiat de suport a aquest, encarregat d'elaborar i presentar esborranys d'avantprojectes de llei en matèria de dret foral civil valencià, així com d'emetre informes i elevar propostes i suggeriments en aqueix mateix àmbit.  
  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós òrgans. Al seu torn, aquest decret ha sigut objecte de diverses modificacions per a adaptar la composició de l'una i de l'altre a diverses circumstàncies esdevingudes durant els últims anys.  
L'article 3.1 de l'al·ludit Decret 218/2007, de 26 d'octubre, del Consell, preveu el següent:  
«1. La Comissió de Codificació Civil Valenciana estarà composta per:  
a) Un president o una presidenta, que serà la persona titular de la conselleria amb competències en matèria de desenvolupament estatutari.  
b) Un vicepresident o una vicepresidenta, que serà la persona titular de la secretaria autonòmica a què corresponguen les funcions en matèria de desenvolupament de l'Estatut d'Autonomia de la Comunitat Valenciana dins de la conselleria que tinga les dites competències.  
c) Un vicepresident o una vicepresidenta, que serà la persona titular de la Direcció General de l'Advocacia General de la Generalitat.  
d) Un vicepresident o una vicepresidenta, que serà la persona titular de l'òrgan directiu a què corresponguen les funcions en matèria d'impuls del desenvolupament de l'Estatut d'Autonomia de la Comunitat Valenciana i la direcció i gestió de les polítiques de la Generalitat destinades a la recuperació del dret foral civil valencià, dins de la conselleria que tinga les dites competències.  
e) Un secretari general o una secretària general, que serà la persona titular de la subsecretaria de la conselleria que tinga atribuïdes les competències en matèria de desenvolupament estatutari.  
f) I fins a un màxim de vint vocals, nomenats per la persona titular de la Presidència de la Comissió, d'entre juristes de reconegut prestigi, un o una dels quals actuarà com a coordinador o coordinadora».  
  
En virtut de la Resolució de 21 de novembre de 2011, del conseller de Governació, per la qual es determina la composició de la Comissió de Codificació Civil Valenciana (DOCV 6699, 25.01.2012), es va iniciar, amb efectes des del 23 de novembre de 2011, d'acord amb l'apartat cinqué de la dita resolució, el mandat actual. Amb posterioritat, a través de la Resolució de 15 de febrer de 2012, del conseller de Governació (DOCV 6725, 01.03.2012), i de la Resolució de 25 de novembre de 2014, del conseller de Governació i Justícia (DOCV 7419, 09.12.2014), respectivament, es va nomenar un nou vocal i es van introduir altres modificacions puntuals per a adaptar la composició de la comissió al·ludida a diferents circumstàncies.  
Pel que fa al mandat dels membres de la Comissió de Codificació Civil Valenciana, l'article 3.3 del dit Decret 218/2007, de 26 d'octubre, del Consell, estableix que «serà de quatre anys, i podrà ser renovat el dit nomenament per períodes de la mateixa duració, per mitjà de renovació expressa», i l'article 6.2 de la mateixa norma determina els motius per al cessament dels vocals, que pot produir-se: «a) Per incapacitat manifesta per a l'exercici del seu càrrec, b) Per expiració del mandat, c) Per renúncia a l'exercici del càrrec, d) Per resultar condemnat per sentència judicial penal ferma, e) Per incompliment de les seues funcions i f) Per decisió del president/a de la Comissió».  
A això s'afig la necessitat d'incorporar a la Presidència, les vicepresidències i la Secretaria General de la Comissió els qui en l'actualitat, segons l'estructura vigent dels departaments que integren l'òrgan col·legiat de govern de la Generalitat, són titulars dels càrrecs mencionats en les lletres a), b), c), d) i e) del dit article 3.1 del Decret 218/2007, de 26 d'octubre, del Consell.  
Sobre la base de la normativa assenyalada, és procedent determinar novament la composició de l'òrgan col·legiat a què s'ha fet referència.  
La disposició final primera del mateix Decret 218/2007, de 26 d'octubre, del Consell, faculta el titular de la conselleria amb competència en matèria de desenvolupament estatutari per a dictar totes les disposicions que exigisquen l'aplicació i l'execució d'aquest decret.  
Després de les eleccions a les Corts de 24 de maig de 2015 i la constitució del nou Consell, les competències sobre foment de l'autogovern i desenvolupament estatutari han sigut assumides per la Conselleria de Transparència, Responsabilitat Social, Participació i Cooperació, en virtut d'allò que s'ha previst en l'article 11 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, en relació amb l'article 39.1 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i amb l'article 1 del Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
Dins d'aquest departament del Consell, la gestió de la Comissió de Codificació Civil Valenciana està expressament atribuïda a la Direcció General de Responsabilitat Social i Foment de l'Autogovern, de conformitat amb l'article 11.2.2.f) del mencionat Decret 160/2015, de 18 de setembre, del Consell.  
Per tot això, en virtut de la normativa esmentada i la resta de normativa de pertinent aplicació, resolc:  
  
Primer  
De conformitat amb la normativa reguladora de la Comissió de Codificació Civil Valenciana, adquireixen la condició de membres d'aquest òrgan col·legiat les persones següents:  
a) Manuel Alcaraz Ramos, com a president, en la seua condició de titular de la conselleria amb competències en matèria de foment de l'autogovern i desenvolupament estatutari.  
b) Zulima Pérez Seguí, com a vicepresidenta, en la seua condició de titular de la secretaria autonòmica a què corresponen les funcions en matèria de foment de l'autogovern i desenvolupament estatutari dins de la conselleria que tés les dites competències.  
c) M.ª José Rodríguez Blasco, com a vicepresidenta, en la seua condició de titular de la Direcció General de l'Advocacia General de la Generalitat.  
d) Josep Ochoa Monzó, com a vicepresident, en la seua condició de titular de l'òrgan directiu a què corresponen les funcions de direcció i gestió de les polítiques de la Generalitat destinades al desenvolupament de l'autogovern i recuperació del dret foral civil valencià, dins de la conselleria que té les competències en matèria de foment de l'autogovern i desenvolupament estatutari.  
e) Alfonso Puncel Chornet, com a secretari general, en la seua condició de titular de la sotssecretaria de la conselleria que té atribuïdes les competències en matèria de foment de l'autogovern i desenvolupament estatutari.  
f) I, com a juristes de reconegut prestigi, els vocals següents:  
1. Catalina Álcazar Soto  
2. Javier Barceló Doménech  
3. Paula Breva Calatayud  
4. Aránzazu Calzada González  
5. Mario Clemente Meoro  
6. María Concepción Collado Mateo  
7. Luis Delgado de Molina Hernández  
8. Vicente Domínguez Calatayud  
9. Vicente García Edo  
10. Vicente Garrido Mayol  
11. Luis Miguel Higuera Luján  
12. Cristina López Sánchez  
13. Magdalena Martínez Almira  
14. Rosa Moliner Navarro  
15. Francisco Javier Palao Gil  
16. Vicente Pascual Pascual  
17. Amador Esteban Peydró de Moya  
18. Remedio Sánchez Ferriz  
19. Joan Tamarit Palacios  
20. Manuel Uña Llorens  
  
Segon  
El vocal Vicente Domínguez Calatayud serà el coordinador de la Comissió de Codificació Civil Valenciana.  
  
Tercer  
Queden sense efecte la Resolució de 21 de novembre de 2011, del conseller de Governació, per la qual es determina la composició de la Comissió de Codificació Civil Valenciana (DOCV 6699, 25.01.2012); la Resolució de 15 de febrer de 2012, del conseller de Governació, en la seua qualitat de president de la Comissió de Codificació Civil Valenciana, per la qual es modifica la composició del dit òrgan col·legiat (DOCV 6725, 01.03.2012), i l'apartat segon de la Resolució de 25 de novembre de 2014, del conseller de Governació i Justícia, per la qual es modifica la composició de la Comissió de Codificació Civil Valenciana i del seu òrgan assessor, l'Observatori de Dret Civil Valencià (DOCV 7419, 09.12.2014).  
  
Quart  
D'acord amb el que disposen els articles 3.3 i 6.2 del Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, el mandat dels membres de la Comissió de Codificació Civil Valenciana tindrà, llevat que hi concórrega alguna de les circumstàncies expressament previstes que puguen acurtar-ne la duració, una vigència de quatre anys.  
  
Cinqué  
La present resolució es publicarà en el Diari Oficial de la Comunitat Valenciana i produirà efectes des del dia 23 de novembre de 2015.  
  
València, 30 de novembre de 2015.- El conseller de Transparència, Responsabilitat Social, Participació i Cooperació: Manuel Alcaraz Ramos.